ANTERIORMENT, A AMERICAN GODS
Ifrit, en Grimnir et necessita al Palau del Blat de Moro.
Demana per Iktomi el Vell.
- Amb quin motiu? - Gungnir.
Envies Ulls de Foc i la marieta a recollir la teva puta llança?
No imaginava així el Palau del Blat de Moro.
Me l'imaginava molt més groc. Com el blat de moro.
Les atraccions de carretera són més de verd.
Això és un instrument de mort.
Això, molt i molt vell amic, no t'importa una puta merda.
És la meva llança?
D'acord, senyors, pugin. El Rei dels Nans ens espera!
Alviss, fill de Vindalf.
La meravellosa Gungnir?
Cal fer atenció a les runes, Pare de Tots.
I el gravat de runes és cosa d'en Dvalin.
Has vist darrerament aquell malparit?
BASADA EN LA NOVEL·LA DE NEIL GAIMAN
Tinc una recepta secreta
Elaborada amb molta destresa
Un cop hàgiu tastat el meu plat especial
No en podreu parar de menjar
Agafeu deu noies ben maques
Però només nou vestits
Esteu cuinant una cosa grandiosa
Afegiu-hi llum ambre
I un decorat elegant
Barregeu-hi una bona banda de jazz
I afegiu-hi uns homes graciosos
Assaoneu-ho tot plegat amb riures
És àcid i saborós, ja ho sé
Llavors, ho heu de servir ben calent
Què haureu fet?
Un espectacle de cabaret eròtic!
Deu noies ben maques Però només nou vestits
I esteu cuinant una cosa grandiosa
Bona nit!
Benvinguts, benvingudes, al Teatre Regius.
Aquesta nit, regalin-se els ulls. El coneixen, l'estimen,
és el Déu dels Martells, el flagell de Ragnarok!
Donar el Gran!
Ella canta i balla, però no s'enganyin,
pot treure-li els ous a una puça d'un tret a 45 m.
La senyoreta Columbia!
Escoltin, restin aquí, tastin-ho tot plegat.
Hi ha una cosa per a cada persona a la passarel·la il·luminada de l'alegria!
Un cabaret eròtic!
L'heu de servir ben calent Què haureu fet?
Un cabaret
Un cabaret eròtic d'en Grimnir!
Senyores i senyors, mirin aquestes dones!
Tu i la teva acompanyant esteu preciosos.
- Aquesta nit hi ha un públic meravellós. - Gràcies.
Una ampolla del nostre millor espumós per a la taula número tres.
Convida la casa.
Emplena-me'l.
Ei.
Ei!
Guaita-la.
Has dormit bé?
No ha estat un son digne d'Odin, però farà el seu paper per allò que hem de fer.
Em pensava que eres mort.
Fer-se el mort de manera convincent és una destresa poc valorada.
Que podries treure la meva guitarra del maleter, soci?
Si el dia se'n va a la merda, tocaré el dos.
Vol bordar més fluix, senyor Moon?
Aquest és un barri respectable.
Em pensava que cercàvem nans.
Ho fem. Van construir un centre comercial sobre el seu centre de poder
i ells fan el que cal per tal de tirar endavant.
En aquest cas, venda al detall.
Això abans era Gomorra.
Hordes d'adolescents de 15 anys,
amb el seu desig orgiàstic de comprar
acaronat cada vegada que passaven la targeta dels seus pares.
I ara?
"Un dia d'ira serà el dia en què el món serà reduït a cendra,
tal com anunciaren David i la Sibil·la".
Centres comercials morts,
podriu-vos al detritus de la vostra cobdícia!
Borda més fluix, Dimecres. És un barri respectable.
De vegades em recordes el meu fill.
El teu fill?
Sí.
Som-hi. Trobem en Sindri i en Dvalin.
La guerra comença i ningú no ho veu.
La tempesta arrufa les celles i ningú no ho sap.
Un camioner a Denver, assassinat...
...amb un martell d'orelles amb mànec de goma a casa seva.
Una comunitat de nou anacoretes morts
per intoxicació amb monòxid de carboni.
Un aquari de llagostes rebentat en una marisqueria d'Atlanta.
Atacs individuals poden encendre l'espurna...
...però...
Com anem?
Per a la victòria...
...cal un poder...
...d'amplària i abast.
Els teus creients han d'aprofitar
el seu poder.
I tant. Puc fer-ho millor.
Guaita.
Esteu llestos? M'he inventat aquest ball nou i al·lucinant només per a vosaltres.
Us ho puc ensenyar! Podem fer-ho plegats!
Un, dos, tres... Endavant!
Tapeu-vos bé els mugrons, ecdisiastes. No volem veure les vostres aurèoles.
És el batall d'en Donar el que atrau tots els nois.
De qui són aquestes sabates?
De qui collons són aquestes sabates?
Jo no treballo per a vosaltres, gentola! No soc el mosso d'aquest tuguri!
Alguna es trencarà el coll esvelt de stripper
per culpa d'aquest coi de sabates!
M'està pujant la tensió.
Reina meva?
Segons estipula el nostre acord,
jo rebo un 20 % de la teva adoració.
Hauria de somriure i trempar,
però, per desgràcia, no és així.
Treu la cara del mirall.
Posa el cul sobre l'escenari!
Comptaré fins a set començant pel quatre!
Deixa'm.
No m'excitis, Columbia.
Com l'espassa se'm torni a aixecar a l'escenari...
Hi haurà una batuda, tancaran el club
i podrem anar a Califòrnia, terra d'oportunitats!
Sé que desitges anar-te'n de Chicago, però em cal més temps.
No puc abandonar en Grimnir. Ara no. Em necessita.
Necessita un pilar per al seu espectacle escarransit, i és vostè, senyor.
Fem els mateixos balls i cançons ensopides totes les nits.
Vivim dels aplaudiments barats d'un públic borratxo.
A l'oest seríem lliures.
Au, va, Donnie, que no vols anar-te'n d'aquest teatre de varietats de secà?
Qui sap si hi sobreviuria, a Califòrnia?
A la frontera no abunden els hessians i els vikings que em paguen tribut.
Viatges amb Destí Manifest, maco. Jo soc l'oest.
No permetré que et passi res.
Tinc un contracte amb en Grimnir. I tu també.
Ja fa deu anys, Donar. Ha arribat l'hora de passar pàgina.
Plegats.
Bona nit, jove senyor.
Carai, el capitost.
Senyores, que aquest senyor estigui a gust. Va, amanyagueu-lo.
Em dic Grimnir. Al Grimnir.
Propietari d'aquest establiment tan fi.
Fi?
Escolta, iaio. Jo n'he vist, de llocs fins, i aquest...
...no ho és.
És un home de gustos exquisits?
Bé, noies, l'haureu de convèncer d'una altra manera.
Aquestes són la Isamba i la seva germana encantadora, la Gefjun,
dues de les nostres coristes amb més talent.
No ho sé jo, George.
Em dic Al.
Bé, Al, el teu espumós està esbravat, les teves cireres ràncies, i les noies...
...són barates com el teu vestit.
Ja me n'anava.
Ai, no, no se'n pot anar encara.
Es perdrà el millor número.
A més a més, potser ens coneix per un altre nom. Som els antics.
Ja saps, els que vam aplanar el camí perquè els marrecs féssiu la vostra.
Et truquen.
Digui?
Que sí.
Escolta, dona-ho per fet. No cal...
No, no ho faré.
Adeu-siau.
Encara ets aquí.
Vosaltres, nois, esteu al corrent de tot plegat.
Què passa, però, quan la gent pot comunicar-se d'una manera nova
i aquesta es queda obsoleta?
Ni pensar-hi, carrossa.
Ma Bell mai no desapareixerà.
Admiro la teva fe.
Però, quan aparegui, i ho farà...
...una cosa nova i enlluernadora,
tots aquests cables, aquests discos, aquesta baquelita, se n'aniran en orris
i et caldrà tenir al costat un poder de debò.
Vaig per feina.
Senyores i senyors!
TEATRE REGIUS
Joey Alameda i els Set Calentons!
La banda! Au, va, nois, saludeu.
La banda!
Prou. Que no s'ho creguin o voldran més diners.
El nostre proper convidat és eixerit com un pèsol, fort com un roure,
i en té un munt, d'èxit, i no només entre les dones del públic, pel que diuen, oi?
Ara... qui escandalitza Escandinàvia des de temps immemorials,
un gran aplaudiment per al meu fill:
Donar el Gran!
Dispensi, senyor, és vostè el director?
Per què? Vol comprar un club?
No, als meus companys i a mi ens agradaria parlar amb vostè sobre el seu forçut.
Digui'm, perquè du la creu d'aspes colzades?
Com diu?
La creu gammada de fylfot.
La runa a la pedra de Gunnvaldr.
El meu braçal? És el símbol de la nostra organització.
Els Amics de la Nova Alemanya.
Ah, d'acord.
No sabia que hagués arribat a les nostres costes.
Em dic Manfred.
El puc convidar a una copa?
Sí.
Per què no?
RECORDS PERDURABLES
Em sap greu, Pare de Tots, però perds el temps.
Hauria d'estrangular l'Alviss per haver-te enviat.
Ell sap que en Dvalin no pot fer allò que li demanes.
No esperava escoltar aquesta declaració de derrota
en la veu d'aquell que van anomenar el Ruixador d'Espurnes.
Em fa por que el meu germà gegant
t'hagi enviat per humiliar-me, senyor meu.
Allò que s'ha trencat es pot i s'ha de reparar, amic nan,
pel bé del futur.
Què em dius, fill d'Ymir? Vols gravar les meves runes?
L'Alviss no t'ho ha explicat tot, pel que veig.
Què li passa?
El mateix que li passa a la resta de la nostra estirp,
que li arribarà la seva hora més aviat que a la majoria.
Ara està treballant. Per què no la grava?
Per cert, Sindri, aquest és el meu soci, en Shadow.
En Shadow, dius?
Em sembla que no és tan senzill, senyor meu.
La força per gravar runes de guerra requereix un artefacte de gran poder.
Com de gran?
OBJECTES DE ROCK'N'ROLL DE COL·LECCIONISTA
Dona-li la volta.
JAQUETA DE PELL QUE VA DUR LOU REED
Coi de nans.
Tot això per una jaqueta de pell?
La jaqueta de pell de Lou Reed.
És l'article més poderós de tot el centre comercial.
Fantàstic.
Escolta, compra la jaqueta,
menja'ls l'orella perquè gravin la llança i serem a Cairo a l'hora de dinar.
No em gastaré ni un centau dels diners que tants esforços em costen amb uns nans.
Llavors, què vols fer?
EL FUTUR ÉS 1989
Tingues cura d'això.
Hi tornarem.
Potser no hauríeu de ballar. Potser només hauríeu de posar.
Donar!
Aquests senyors són dels Amics de la Nova Alemanya.
Tenen una proposta per a tu que aprovo plenament.
Manfred, en Donar.
Tant de gust, Donar. Ens ha encisat el teu número.
Escoltaré la vostra proposta.
Bé, volem patrocinar un estatunidenc
al Campionat Mundial d'Halterofília d'enguany a Chicago
i, quan t'hem vist a l'escenari, hem sabut que has de ser tu.
Som una organització amb valors estatunidencs
i veiem aquests valors en tu.
Força, confiança, bona educació.
Donnie... quin és el teu cognom?
- No en tinc. - Odinson.
- Finlandès? - No, no, no.
Continua, Manfred.
Signa amb nosaltres i ens encarregarem de tot.
Només cal que apareguis i hi posis múscul. T'interessa?
- I tant, que li interessa. - Fantàstic.
T'alimentarem, t'allotjarem, t'afaitarem i et tallarem els cabells.
Només hauràs d'aixecar coses pesants.
Accepto la teva proposta, Antic d'Alemanya.
- "Amic" d'Alemanya. - Amic.
- Molt bé, noi! - Meravellós.
Els esperem en aquesta adreça demà a la una per començar.
I tant que hi anirem, amb molt de gust!
Espatarrant!
Donar Odinson. Saps què significa això?
Que volen que sigui el seu campió.
No, és molt més que això.
Això és una resurrecció!
Aquests imbècils amb botes militars et tornaran la glòria del passat!
Què n'opines, reina?
No pots veure el meu fill brandant el seu martell sobre la Ciutat del Vent?
Els déus inferiors i els nous només podrien somiar amb una glòria així,
amb tan divina magnificència.
Elevaràs el nostre panteó sencer.
Per què duien la creu d'aspes colzades?
Oi que eren nazis?
Són ovelles a la cerca d'un pastor.
Com ell és un déu a la cerca de creients.
Fes-me estar orgullós, fill meu.
Sí!
Nazis estatunidencs.
Bé, ja has escoltat en Grimnir. És una resurrecció.
M'espanten, però, Donnie.
Només són homes. No t'han de fer por.
Guanyaré els campionats
i corejaran el meu nom arreu del país.
Fins i tot a llocs tan llunyans com Califòrnia.
Califòrnia.
Guanyaré.
I quan ho faci podrem anar allà on vulguem.
Donnie, ho dius de debò?
Suposo que sí.
I ara toca el dos. M'he de vestir.
Kelly el Gat Salvatge
Tremendament pàl·lid
Dempeus al costat del xèrif
I quan aquell xèrif va dir "T'envio a la presó"
El Gat Salvatge va aixecar el cap I va plorar
Ai, doneu-me terra, molta terra Sota el cel estelat
No em tanqueu
Deixeu-me cavalcar Per l'ample camp obert que estimo
No em tanqueu
Deixeu-me sol Quan bufa la brisa del capvespre
Escolteu la remor de les carolines
Feu-me fora per sempre Però us demano, si us plau
Que no em tanqueu
Deixeu-me anar
Deixeu-me muntar a la meva cadira vella Sota els cels de l'oest
Amb el meu mustang Deixeu que passegi ben lluny
Fins que vegi elevar-se les muntanyes
Vull cavalcar fins a la serralada On comença l'oest
Observar la lluna fins a perdre el sentit
No puc ni veure les argolles I no suporto les tanques
No em tanqueu
No em tanqueu!
Deixeu-me anar
Deixeu-me muntar a la meva cadira vella Sota els cels de l'oest
Amb el meu mustang Deixeu que passegi ben lluny
Fins que vegi elevar-se les muntanyes
Vull cavalcar fins a la serralada On comença l'oest
Observar la lluna fins a perdre el sentit
No puc ni veure les argolles I no suporto les tanques
No em tanqueu
JAQUETA DE PELL DE LOU REED 7500 DÒLARS
OBJECTES DE ROCK'N'ROLL DE COLECCIONISTA
Era un noi jueu temperamental de Long Island,
un geni destructiu, consumit per les drogues,
que va definir una època furgant a les profunditats de la seva ànima
i adaptant-les a la música d'una guitarra desafinada.
Aquesta jaqueta s'ha tractat braç a braç amb David Bowie,
Grace Jones, Iggy Pop, Patty Smith.
- Carai. - I, simplement, ha de ser meva.
Com? No pot ser. Vostè és...
- Bisbe. - Sí!
Hammersmith. Vinc des de Lincoln per veure-la en persona.
Ara ja coneixes el meu nom i la meva altra passió, Carl.
Mai no hauria pensat que vendria una cosa d'en Lou a un capellà.
- N'és molt i molt fan, oi? - I tant.
Vaig viure una etapa salvatge al passat.
El rock'n'roll, com la fe,
mai no es pot treure de les vísceres de l'ànima.
I tant! Jo soc fan dels Chili Peppers.
M'encantaven a l'institut i m'encanten ara.
Amb la meva banda faig una versió d'"Otherside".
Sí, senyor. Guaita-la.
Una jaqueta que Lou Reed en persona va vestir i signar.
I per un preu ben barat de 7500 dòlars. En metàl·lic o amb targeta?
En metàl·lic?
En metàl·lic. D'acord. Carai.
- Que se la vol provar, aquesta monada? - Era Martí Luter luterà?
Ho era? No en tinc ni idea.
- Dona-me-la. - D'acord.
Vuit, nou i deu fan set, i un, dos, tres, quatre, cinc i ja estem en pau.
Comprovo els darrers bitllets i li faig un tiquet, d'acord?
Digue'm, treballeu per comissió?
Temo que no.
Llavors podries acceptar això com a propina.
No hauria, però...
D'acord, beneït sigui, bisbe.
- Beneït sigues, Carl. - Alto, Al.
Ei, amic! Què fa?
- Aquest home és bisbe! - Sí, i jo soc la Beyoncé.
Poseu-li les manilles.
Gràcies.
Soc l'agent Andy Haddock, dels Serveis Secrets dels Estats Units.
Per què busquen aquest home?
Per falsificar moneda.
Ha posat en circulació bitllets falsos per tot l'Oest Mitjà.
He comprovat els bitllets i són autèntics.
- Has fet servir un bolígraf de iode? - Sí.
Vet aquí el problema.
Els bitllets de l'Al tenen una base de fibra i el bolígraf no els detecta.
Puc comprovar els bitllets?
Sí.
Aquests són bons.
Són més i més...
Ets més i més bo cada cop, oi que sí, Al?
Però sí, deixa'm veure.
Guaita.
El que paga pel paper...
...s'ho estalvia en tinta.
Carai.
Això és tot?
Sí. Sí, ho és.
- Puc dir...? - Vols callar?
Senyors, que em podrien fer una mica d'espai? Molt agraït.
- Ei, i la jaqueta? - Em sap greu, però ara és una prova.
Hauràs de passar per la comissaria local.
Ells et diran quan te la tornaran.
Si et posen problemes, dona'ls el meu nom.
D'acord.
- Escolta, Carl. - Sí?
Avui ho has fet molt bé.
De part del govern dels Estats Units...
...has servit de debò al teu país.
No sabia com funcionaria el truc del bisbe amb un públic modern,
però no ha anat gens malament, oi?
No.
Ens amagarem aquí fins que tanqui el centre.
Sí, i llavors durem la jaqueta a en Dvalin.
Puc dir-te com de fenomenal ho has fet, agent Haddock?
Em treus les manilles, si us plau?
I si em parles primer del teu fill?
Això és un interrogatori?
Sí. Potser.
Respon.
Era el meu fill.
Va morir.
Pel que he llegit, Thor era el fill d'Odin.
Donar era el seu nom artístic.
"Tro" en alemany antic.
I sí, em recordes a ell.
En soc el retrat.
No, no.
Ell era molt més clar, però sí que teniu característiques molt similars.
No ho entenc. Com és que Thor mor?
Amb la Zorya, ho entenc.
Ningú no creia ja en ella, té sentit, però, Thor?
Tothom coneix Thor. Per què no va tornar?
Hi ha certes morts de les quals els meus no poden tornar.
Morts de quina mena?
Aquest interrogatori s'ha acabat.
ÉS DONAR ODINSON LA NOVA SENSACIÓ DEL MOMENT?
EN DONAR GUANYA LES PROVES REGIONALS!
POSARAN A PROVA L'HEROI LOCAL
ENDAVANT, DONNIE!
ODINSON S'ENFRONTA A MANGER PER L'OR!
Espero que consideri molt curosament la meva proposta, senyor Odinson.
No voldria que vostè o els seus amics se'n penedissin.
Bon dia.
Ajuda si agafes aire lentament, així...
...i després l'expulses, molt lentament, per la boca.
També ajuda comptar: un, dos, tres...
Pots riure, cridar, plorar,
agafar el martell i obrir-li el puto cap a algú fins que se li vegi el cervell.
En tens un munt, d'opcions...
...però primer de tot t'has de controlar.
És en Manfred. Vol que perdi davant el meu contrincant alemany.
Vol que deixi guanyar a Alemanya.
Em sap greu, Donar.
Em sap greu.
Per què?
Ja saps per què.
Jo soc més fort que l'alemany, tothom ho sap!
Per què em patrocinen si volen que perdi?
T'explicaré amb una història per què volen que siguis el seu Zaratustra.
Hi havia una vegada un nen déu
que va néixer en un món de dones on no manaven els déus masculins.
La deessa de totes les deesses estimava el nen déu.
Malgrat que l'afavoria, ell no podia manar.
El nen no acceptava el seu destí.
Va viatjar pel temps fins a un món on els homes estaven al càrrec
per poder manar.
Va fer un tracte amb l'home per robar llances de foc dels déus.
L'home va agafar el foc i va il·luminar
un camí cap al món de les dones d'on provenia el nen.
Hi van violar, hi van matar...
...van intentar destruir la seva pàtria.
Aquell nen soc jo.
La meva pàtria encara existeix...
...però no per a mi.
Ho entenc, però si guanyo el campionat...
No et convé guanyar el campionat!
Això no és cert.
Diuen que ni tan sols volies dur el teu martell a l'escenari.
I ara vols ser el campió d'una competició arreglada?
No hi ha cap honor, en fer això.
Deixa de regalar la teva adoració, noi.
Tu no ets com ells.
Tu ets diferent.
Tu ets preciós.
Donar.
Bona nit, Nancy.
D'acord, adeu.
Dvalin, fill d'Ymir.
Això et dona força.
Ja està llesta per ser curada.
La meva Fimbrant.
Tu vas començar la primera guerra.
Acabarem l'última.
Un pas més.
Amb tu no fallaré.
Mare meva, com pot ser això tan analògic?
Què c... ha estat això?
Han gravat les runes.
Les coses estan passant abans d'hora.
Com d'abans d'hora?
Perquè em caldrà més suport tècnic
per emetre en directe abans del llançament.
Llavors, el tindràs.
Els companys del Valley m'asseguren
que el nostre nou amic...
...estarà acabat a temps.
El vent sacseja les branques dels arbres.
La tempesta s'apropa.
SANDOW VODEVILS DEL TROCADERO
T'has perdut el meu número.
Necessitava aclarir-me.
Què passa, Donar?
Ens n'hauríem d'anar a Califòrnia. De seguida.
- Aquesta nit. - Ai, Donnie! Ho dius seriosament?
Serà l'aventura de la nostra vida.
Pujarem a un autocar i ens despertarem de camí.
Espera'm darrere després de l'última funció.
Em comprometo amb tu, Columbia.
I jo amb tu, Donar.
Columbia, reina.
Un moment, Al!
La clau.
Passa.
Et vull presentar un amic.
També és un gran admirador teu.
Ho he buscat per tot arreu, trapella.
Columbia, és un plaer.
Què ets tu?
El futur.
El teu futur.
Té una proposta per a tu que aprovo plenament.
El país, com probablement saps, està a punt d'entrar de nou en guerra.
Sí? No he seguit gaire l'actualitat.
Als EUA els cal una deessa amb substància que els condueixi a la lluita.
Els meus socis i jo ho sabem tot sobre tu.
Caram, tu!
T'anava de conya fins que Mademoiselle Liberté va aparèixer
i et va prendre el tron.
Sobrevius, per ara, gràcies a l'Al,
però, ben aviat, la gent se n'oblidarà
i per molts lluentons que et posis no impediràs que els teus fantàstics pits
acabin igual que el dodo.
És romana, en realitat.
Què?
Libertas. La van ressuscitar els francesos com a regal per als americans.
Quina gràcia, el vell món.
Romana, francesa, tant se val.
El que ens preocupa és l'estil de vida americà.
I creiem que tu tens el poder de salvar-lo.
Amb una mica menys de Buffalo Bill...
...i una mica més de "Nostra Senyora dels Esforços de Guerra".
Em cal rumiar-m'ho un moment.
Pren-te tot el temps que necessitis.
He de parlar amb en Donar.
Se n'ha anat amb els alemanys. No t'ho ha dit?
Se n'ha anat?
El noi està triomfant.
Suposo que està ocupat construint la seva immortalitat.
És el que hauries de fer tu també. Manifestar el teu propi destí.
On vas?
Me'n vaig a Califòrnia amb la Columbia.
- I el campionat? - No vull ser el seu titella.
Els humans són els nostres servidors, i no a l'inrevés.
No siguis estúpid, Donar, l'adoració és l'adoració.
No! Forjaré un camí propi amb la dona que estimo
i els nostres fills poblaran les terres de l'oest.
No sé com dir-t'ho, però...
...ella no vindrà.
Què vols dir? I tant que vindrà!
La Columbia ha decidit explorar altres oportunitats.
Has estat tu. Has fet servir amb ella els teus encanteris!
Tant de bo, fill. Així els podria revertir.
Mira-ho pel costat bo, l'alliberament et permetrà
complir el teu destí.
Competeix. Assegura't l'adoració!
No, pare.
No?
No? I tant que ho faràs.
Si no ho fas, oblida't del teatre.
Creus que l'espectacle se sosté sense mi? És a mi a qui venen a veure.
A mi! A Donar el Gran!
No em faltis al respecte, fill.
Retira l'encanteri a la Columbia.
Els encanteris no funcionen amb els nostres.
La Columbia vol aprofitar la seva vida, no com el covard del meu fill.
O el fracassat del meu pare!
Tota aquesta força...
...només és un fragment de la que vindrà.
Fill meu, no pots donar l'esquena a un poder com aquest.
Adeu, pare.
No!
Si...
Si t'he disgustat...
No has estat tu.
Són els fantasmes del passat.
Què va passar amb en Donar?
El sacrifici és l'únic acte noble.
Per als déus, és l'aliment i la moneda.
No em penedeixo de res.
HO PODEM FER!
EN ALGUN LLOC DELS ESTATS UNITS
El 42, en algun lloc a les afores de Filadèlfia...
...o això em van dir.
Suïcidi.
Suïcidi: aquest és el tipus de mort de la qual els déus no poden tornar.
Les valquíries li van donar un salconduit?
Si et dic la veritat...
...no en tinc ni idea.
Una vegada vaig construir un ferrocarril El vaig posar en marxa
El vaig fer córrer contra el temps
Una vegada vaig construir un ferrocarril
Ara ja està fet
Germà, em pots donar una moneda?
Una vegada vaig construir Una torre cap al sol
De maons, reblons i calç
Una vegada vaig construir una torre
Ara ja està feta
Germà, em pots donar una moneda?
Una vegada, vestits de caqui, caram
Quina bona pinta fèiem
Amb els pits plens de sentiment patriòtic
Mig milió de botes van avançar penosament Per l'infern
Jo era el tamboriner, però
Digueu, que no us en recordeu?
Em dèieu Al
Al, tota l'estona
Digueu, que no us en recordeu?
Soc el vostre amic
Amic, em pots donar una moneda?
Subtítols: Jota Martínez Galiana